section_heading: Životopis
paragraph_text: Udavala se dva puta, prvi brak trajao je samo 4 godine i s prvim mužem nije imala djece. 1961. upoznala je Mela Brooksa. Brooks je potplatio jednog zaposlenika studija da bi saznao gdje će Anne večerati i tako je drugi put vidio. Anne je bila na putu k svom psihijatru, a tom liječniku je rekla da završe seansu što je prije moguće jer je upoznala čovjeka za kojeg će se udati. Anne i Mel vjenčali su se 5. kolovoza 1964. godine u gradskoj vijećnici New Yorka. Zajedno su ostali do njene smrti. Imali su sina Maximiliana rođenog 1972. godine.